बजट समाप्त, 80 लाख का बेरोजगारी भत्ता अटक गया
मार्च में बजट के बाद मिल सकेगा भत्ता
भास्करसंवाददाता | सीकर
कौशलरोजगार एवं उद्यमिता विभाग की अक्षत योजना में बजट के अभाव में चार हजार युवाओं को होली तंगी में मनानी पड़ेगी। विभाग में बजट होने के कारण ओबीसी एवं सामान्य वर्ग की बेरोजगारी भत्ता अटक गया है। लगभग चार माह से अटके भत्ते के कारण युवा आर्थिक तंगी के दौर से गुजर रहे हैं।
विभाग से मिली जानकारी के अनुसार 80 लाख रुपए का बजट होली के बाद आने के बाद बेरोजगारी भत्ता मिल सकेगा। अक्षत योजना में एससी के 294 बेरोजगारों को 2,81,000 एवं एसटी के 92 को 89,000 रुपए का बेरोजगारी भत्ता उनके दिए गए बैंकों के खातों में फरवरी 2017 तक भुगतान किया जा चुका है। मामले में जिला रोजगार अधिकारी चैनसिंह शेखावत का कहना है कि बजट समाप्त होने से भत्ते का भुगतान नहीं हो पाया। लेकिन इससे पहले सामान्य/ ओबीसी वर्ग में अक्टूबर 2016 तक का भुगतान किया जा चुका है। मार्च में बजट के आने के बाद ही भुगतान के बारे में बताया जा सकेगा।
hin_Deva hin_Deva bho_Deva hin_Deva hin_Deva